CELEX: 32020D1134
Language: mt
Date: 2020-07-30 00:00:00
Title: Deċiżjoni tal-Kunsill (PESK) 2020/1134 tat-30 ta’ Lulju 2020 li temenda d-Deċiżjoni (PESK) 2017/915 dwar attivitajiet ta’ sensibilizzazzjoni tal-Unjoni b’appoġġ għall-implimentazzjoni tat-Trattat dwar il-Kummerċ tal-Armi

31.7.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 247/24
               
            
         DEĊIŻJONI TAL-KUNSILL (PESK) 2020/1134
         tat-30 ta’ Lulju 2020
         li temenda d-Deċiżjoni (PESK) 2017/915 dwar attivitajiet ta’ sensibilizzazzjoni tal-Unjoni b’appoġġ għall-implimentazzjoni tat-Trattat dwar il-Kummerċ tal-Armi
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28(1) u 31(1) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fid-29 ta’ Mejju 2017, il-Kunsill adotta d-Deċiżjoni (PESK) 2017/915 (1).
                  
               
                     (2)
                  
                  
                     Id-Deċiżjoni (PESK) 2017/915 tipprevedi perijodu ta’ implimentazzjoni ta’ 36 xahar għall-attivitajiet imsemmija fl-Artikolu 1 ta’ dik id-Deċiżjoni mid-data tal-konklużjoni tal-ftehimiet ta’ finanzjament imsemmija fl-Artikolu 3(3) tagħha.
                  
               
                     (3)
                  
                  
                     Fit-22 u fid-29 ta’ Ġunju 2020 rispettivament, -l-Uffiċċju Federali Ġermaniż tal-Ekonomija u l-Kontroll tal-Esportazzjoni (BAFA) u Expertise France, fil-kapaċitajiet rispettivi tagħhom bħala aġenziji ta’ implimentazzjoni, talbu estensjoni tal-perijodu ta’ implimentazzjoni tad-Deċiżjoni (PESK) 2017/915 sat-30 ta’ Ġunju 2021, minħabba l-isfidi li qed jirriżultaw mill-kriżi tal-pandemija tal-COVID-19 li għadha għaddejja.
                  
               
                     (4)
                  
                  
                     It-tkomplija tal-attivitajiet imsemmija fl-Artikolu 1 tad-Deċiżjoni (PESK) 2017/915 ma għandha ebda implikazzjoni fir-rigward tar-riżorsi finanzjarji sat-30 ta’ Ġunju 2021.
                  
               
                     (5)
                  
                  
                     Jenħtieġ li d-Deċiżjoni (PESK) 2017/915 tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            L-Artikolu 5 tad-Deċiżjoni (PESK) 2017/915 huwa b’dan sostitwit b’dan li ġej:
            
               “Artikolu 5
               “Din id-Deċiżjoni għandha tidħol fis-seħħ fid-data tal-adozzjoni tagħha.
               Għandha tiskadi fit-30 ta’ Ġunju 2021.”.
            
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, it-30 ta’ Lulju 2020.
            
               
                  Għall-Kunsill
               
               
                  Il-President
               
               M. ROTH
            
         
         
            (1)  Id-Deċiżjoni tal-Kunsill (PESK) 2017/915 tad-29 ta’ Mejju 2017 dwar attivitajiet ta’ sensibilizzazzjoni tal-Unjoni b’appoġġ għall-implimentazzjoni tat-Trattat dwar il-Kummerċ tal-Armi (ĠU L 139, 30.5.2017, p. 38).